open-index/open-wikipedia-markdown huggingface dataset:
Diensgeoriënteerde argitektuur

**Diensgeorienteerde argitektuur** is 'n integrasie argitektuur gebaseer op die benutting van Internetdienste.

## Agtergrond 
'n Inligtingstegnologie domein van ondernemingsargitektuur wat begin belangstelling wek het in 2004. Die argitektuur word in 2005 beskou as die mees gevorderde basis vir besigheidsoutomatisering deurdat dit gebruik maak van al die internetstandaarde. Die doelwit wat nagejaag word deur hierdie benadering is om nuwe vlakke van buigsaamheid, aanpasbaarheid en kompleksiteit baas te raak.

## Bronne 
* 2006, Service-Oriented Architecture Compass – Business Value, Planning and Enterprise Roadmap. By Norbert Bieberstein, Sanjay Bose, Marc Fiammante, Keith Jones, Rawn Shah. 
* 2004, Service -Oriented Architecture – A field guide to integrating XML and Web Service. By Thomas Erl, Pearson Education,Inc.
Provokasie (laterale denke)

**Provokasie** is een van die laterale denktegnieke wat deur Edward de Bono ontwikkel is.  Die tegniek behels die opstel van 'n doelbewuste prikkeling/uitdaging in 'n argument of probleem.  Anders as met logiese denke hoef die prikkeling nie sin te maak nie en is die doelwit daarvan eerder om van die gevestigde denkpatroon te ontsnap.  Die doelwit is dus nie om, soos baie maal misverstaan word, laf te wees nie, maar om vore te sny dwarsoor die landskap (wat die brein se werking verteenwoordig) waar die riviere in gevestigde groewe vloei.  Wanneer daar byvoorbeeld gedink word aan die ontwerp van die kajuit in 'n nuwe vliegtuig kan mens byvoordeeld 'n provokasie daarstel deur te sê: "die vliegtuig moet onderstebo vlieg".

Anders as met normale logika is die doelwit nie hier om die voor- en nadele van 'n vliegtuig wat onderstebo vlieg te debatteer nie, maar om die provokasie te gebruik om beweging te bewerkstellig.  Dit beteken dat 'n mens sy verbeelding inspan en die provokasie gebruik om vars idees te stimuleer.  'n Mens kan jouself byvoorbeeld voorstel hoe dit sal wees om hierdie vliegtuig te land - hoe 'n mens 'n uitstekende uitsig op die aanloopbaan gaan hê as 'n mens kom land.

## Verwysings 
* *Lateral Thinking, A textbook of creativity*; Edward de Bono; Penguin Bookss 1970; 

## Eksterne skakels 
* Verduideliking van provokasie
* Edward de Bono se persoonlike webwerf
Mumbai

**Mumbai** of **Moembai** (Marathi: मुंबई Mumbaī [ˈmumbəi], tot 1996 **Bombaai**) is die hoofstad van die Indiese deelstaat Maharashtra en die Indiese subkontinent se belangrikste seehawe. Met 'n bevolking van 12,5 miljoen in die stadsgebied (volgens die laaste sensus van 2011 en sonder periferiese voorstede) is Mumbai die grootste stedelike nedersetting in Indië en een van die bevolkingrykste metropole ter wêreld. Die Metropolitaanse Gebied van Mumbai (*Mumbai Metropolitan Region, MMR*) sluit digbevolkte gebiede in die noorde en die stad Thane in, met 'n totale bevolking van 28,4 miljoen.

duimnael|links|Kaart van Mumbai in 1890
duimnael|links|Die Taj Mahal Palace Hotel, voltooi in 1903, is 'n voorbeeld van koloniale Indo-Saraseense boukuns
[duimnael|links|Die [Wankhedestadion is in 1974 opgerig en is Mumbai se vernaamste krieketveld]]
Die stadsgebied is op die eiland Salsette langs die weskus van Maharashtra geleë. Die historiese middestad is op 'n smal landstrook geleë wat vanuit die moerasgebiede in die Arabiese See strek. Hier word 'n ryk argitektoniese erfenis aangetref met 'n kenmerkende plaaslike variant van historisme. Hierdie boustyl kombineer Britse invloede met 'n Britse interpretasie van die inheemse Mogoel-boukuns.

Mumbai is die ekonomiese spilpunt van Indië asook 'n belangrike vervoerspilpunt. In Mumbai se diep natuurlike hawe word meer as die helfte van Indië se passasiersvervoer hanteer. Die stad is daarnaas 'n eersteerangse kulturele en opvoedkundige sentrum met universiteite, teaters, musea en kunsgalerye.

## Geskiedenis 
### Naam 
Die naam Mumbai is afgelei van *Mumba* of *Maha-Amba* – die naam van die Koli-godin Mumbadevi – en *ai*, wat "moeder" in Marathi beteken.

Die naam Mumbai het sy oorsprong in die 16de eeu, toe die Portugese die naam aan die stad gegee het. In die 17de eeu het die Engelse Mumbai beset en dit Bombay (Afrikaans: Bombaai) begin noem omdat dit makliker was om uit te spreek. In 1995 is dit terug verander na Mumbai, soos Indiërs dit nog altyd uitgespreek het.

## Toerisme 
Mumbai is die enigste Indiese stad wat drie Unesco-wêrelderfenisgebiede huisves: Die Olifantgrotte (1987), die Chhatrapati Shivaji Terminus spoorwegstasie (2004) asook die Victoriaanse en Art Deco-ensemble (2018).

## Sport 
Mumbai beskik met Brabourne-stadion, Wankhedestadion en Bombay Gymkhanaveld oor drie belangrike toetskrieketstadions. Beide die Indiese nasionale krieketspan en die Indiese nasionale vrouekrieketspan speel van hulle tuiswedstryde in die stad. Die Wankhedestadion het onder andere wedstryde tydens die Vrouekrieketwêreldbeker 1997, die krieketwêreldbekertoernooie in 1987, 1996, 2011 en 2023, asook die Kampioenetrofee 2006, beide die T20I-wêreldbeker 2016 en die gelyktydige T20I-vrouewêreldbeker 2016, asook die T20I-wêreldbeker 2026 gehuisves. Tydens die Vrouekrieketwêreldbeker 2013 is ook wedstryde in Mumbai aangebied.

## Verwysings 
## Eksterne skakels 
*  
*   Amptelike webwerf
*
Internetdienste

'n **Internetdiens** is 'n komponent in 'n diensgeoriënteerde argitektuur, en bestaan uit sagteware op 'n webbediener wat gekenmerk word daaraan dat dit deur middel van 'n internetprotokol kommunikeer en dat dit data stuur en ontvang deur middel van 'n XML-dokument.
Data

duimnael|regs|Dataversameling vanaf 'n sonarboei onder 'n skip vasgemaak.
**Data** verwys na gegewens, wat byvoorbeeld mates, waarnemings en veranderlikes insluit. Data-elemente kan bestaan uit getalle, woorde of beelde.

## Data in inligtingstegnologie 
In inligtingstegnologie word data gewoonlik as getalle gestoor en hanteer, maar allerhande tipes data word daarmee voorgestel. Data word soms geklassifiseer volgens die manier waarop dit verwerk word in 'n stelsel, volgens die toevoer/afvoer-model, waar sekere data as toevoer (insette) tot 'n stelsel gesien word, en die resultaat van die verwerking in die stelsel as afvoer geklassifiseer word. Daar word soms na onverwerkte of ongestruktureerde data verwys as rou data. Verwerkte of geïnterpreteerde data word inligting genoem.

Data word gereeld in 'n vaste formaat gestoor, sodat dit volgens 'n vaste standaard geïnterpreteer kan word. Data kan byvoorbeeld voorgestel word as 'n stel rekords en velde. 'n Rekord bestaan uit 'n aantal velde. 'n Veld definieer 'n spesifieke data-element in 'n spesifieke formaat. Sulke data word gewoonlik in 'n databasis gestoor.

## Sien ook 
* Databasis
* Datastruktuur
* Sintetiese data
* Statistiek

## Eksterne skakels
XML

duimnael|Voorbeeld van XML.

**XML** (***Extensible Markup Language***, **Uitbreibare markeertaal**) is 'n voorstel van die W3C om markeertale vir spesiale doelwitte te skep. Dit is 'n vereenvoudigde subversameling van SGML wat gebruik kan word om verskeie tipes data te beskryf. Die hoofdoel van XML is vir gestruktureerde voorstelling van data, veral vir versending oor die Internet. 

Struktuur word in XML voorgestel met bykomende inligting wat die data definieer. Hierdie metadata maak dit moontlik om die data weer inteligent te interpreteer by ontvangs van die dokument, sonder dat die ontvanger noodwendig beskik oor vooraf kennis van die data.

## Sien ook 
* Document Object Model
* XHTML, 'n toepassing van XML

## Eksterne skakels 
* **XML-spesifikasies**
** Geannoteerde XML-spesifikasie
** *World Wide Web Consortium* - webwerf
** *World Wide Web Consortium* - XML-tuisblad
** Die XML 1.1-spesifikasie
** Die XML 1.0-spesifikasie
** XeML.net Uitleg van XML
** XML met Java
Philosophiae Naturalis Principia Mathematica

duimnael|Newton se eie kopie van sy *Principia*, met handgeskrewe korreksies vir die tweede uitgawe

***Philosophiae Naturalis Principia Mathematica*** is waarskynlik een van die invloedrykste en belangrikste wetenskapboeke van alle tye. Isaac Newton publiseer hierdie boek in drie volumes op 5 Julie 1687, en plaas fisika daarmee op 'n standvastige wiskundige basis. Dit bevat Newton se bewegingswette wat die basis vorm van klassieke meganika, asook sy universele gravitasiewet. Hy lei ook Kepler se wette af vir die beweging van die planete (wat eers empiries verkry is).

## Nalatingskap van *Principia*
*Principia* het ’n deurslaggewende rol gespeel in die vestiging van die meganistiese wêreldbeeld van die 17de en 18de eeue en het die ontwikkeling van klassieke meganika vir meer as twee eeue oorheers. Dit het nie alleen die natuurwetenskappe diepgaand beïnvloed nie, maar ook filosofiese denke oor ruimte, tyd en oorsaaklikheid gevorm. Eers met die opkoms van die relatiwiteitsteorie en kwantummeganika in die 20ste eeu is Newton se raamwerk in sekere domeine oorskry, maar binne sy geldigheidsgebied bly dit tot vandag toe fundamenteel in fisika en ingenieurswese.

## Uitgawes
* *Philosophiae naturalis principia mathematica*, auctore Is. Newton, Londini, iussu Societatis Regiae ac typis Josephi Streater, anno MDCLXXXVII (eers)
* *Philosophiae naturalis principia mathematica*, auctore Isaaco Newtono, Cantabrigiae, MDCCXIII (tweede) 
* *Philosophiae naturalis principia mathematica*, auctore Isaaco Newtono, Editio tertia aucta & emendata, Londini, apud Guil. & Ioh. Innys, MDCCXXVI (terminaal)

## Verwysings 
## Eksterne skakels
Okkultisme

**Okkultisme** ondersoek die verborge, geheimsinnige en bonatuurlike aspekte van die lewe. Okkultiste is oortuig daarvan dat 'n mens toegang het tot dieper kennis en insig as wat bereik kan word deur 'n gewone lewenservaring van die normale vyf sintuie. Okkultisme eksperimenteer met verskeie tegnieke om die bewussynsvlak van mense te verskuif sodat hierdie geheimsinnige aspekte as 'n realiteit ervaar kan word. Aanhangers beweer dat dit moontlik is om toegang te verkry tot magte wat nog nie deur die natuurwetenskappe verklaar is nie. Die drie primêre benaderings om tot geheime magte in die okkulte sfeer toegang te kry, is: waarsêery, towerkrag en spiritisme.

Hierdie sogenaamde insigte word mondelings of deur middel van simboliek oorgedra van een generasie na 'n volgende. Die insigte word gewoonlik oor 'n periode stelselmatig aan 'n leerling oorgedra. Baie okkulte leerstellings het meer bekend geword tydens 'n oplewing in die sewentigerjare van die 20ste eeu. Die meeste okkulte insigte kan nie verkry word deur bloot meer daaroor na te lees nie. Die okkulte beginsel is dat die meeste van die insigte slegs verkry kan word in die ervaringsdimensie deur sekere oefeninge, gewoontes of handelinge. 

In die verlede is baie mense al uitgebuit deur okkulte bewegings wat later as vals beskou is. Okkultisme beslaan 'n wye verskeidenheid van weë en daar is geen waarborg dat indien 'n bepaalde pad geloop word, die student by die beloofde eindbestemming gaan arriveer nie.

## Sleutelfigure 
* Levi Eliphas
* 1486 - 1535 :Cornelius Agrippa
* 1527 - 1608 :John Dee
* 1848 - 1919 :Guido von List
* 1875 - 1947 :Aleister Crowley
* 1890 - 1946 :Dion Fortune
* George Ivanovitch Gurdjieff
Morawiese kerk

[duimnael|Sendingstasie te [Genadendal (c.1849), deur George French Angas]]
duimnael|Die Morawiese Sendingmuseum op Genadendal
duimnael|Die Morawiese kerk op Genadendal

Die **Morawiese kerk** is in 1457 in Morawië (nou Tsjeggië) gestig. Die kerk het sedertdien na ander lande versprei en daar is nou kerke gevestig in die Verenigde State, Kanada, Nederland, Suriname en Suid-Afrika. Vandag is die kerk in Suriname die grootste Morawiese kerk. Die meeste gelowiges van die Morawiese kerk in Europa is Surinamiërs.

## Geskiedenis in Suid-Afrika 
Die Morawiese kerk is in 1735 in Amsterdam, Nederland, gevestig onder leiding van Friedrich de Watteville in IJsselstein, 'n vriend van Zinzendorf. Die kerk het van hier af sendingwerk onderneem na die Nederlandse kolonies, Kaap die Goeie Hoop en Suriname. In 1738 is die eerste sendingstasie in Suider-Afrika gevestig in Genadendal deur die Duitse sendeling Georg Schmidt. In 1808 is die tweede sendingstasie in Suider-Afrika gevestig in Groenekloof, later genoem Mamre.

Eerw. Latrobe het op sy visenteerreis (1815–1816) 'n plek vir 'n derde sendingstasie gesoek en gevind. Dit was in die ooste, by die Witterivier wat 'n tak van die Zondagsrivier is. In 1818 het eerw. Hans Peter Halbeck met sy werk begin en die sendingstasie Enon genoem.

In 1824 koop die kerk die plaas Vogelstruyskraal by Hans Peter Halbeck en stig die dorp Elim. Die Morawiese kerk in Elim besit ongeveer 7&nbsp;500 akker grond binne Elim en is die grootse Morawiese Kerk in die Wes-Kaap.

Die Morawiese kerk op Elim beskik oor die oudste werkende kerkklok in Suid-Afrika. Dit dateer uit 1757 en kom vanuit Duitsland. Die klok was reeds byna 140 jaar in gebruik toe dit in 1911 aan die Elimkerk geskenk is. Die sendeling Lemmertz het die klok aanmekaar gesit.

Vier deur die Morawiese kerk gestigte en identies beplande stede is deur Unesco as wêrelderfenisgebied gelys: Christiansfeld in Jutland (in 2015), Bethlehem in Pennsilvanië, Gracehill in Noord-Ierland en Herrnhut in Sakse.

## Sien ook 
* Jan Hus

## Verwysings 
## Eksterne skakels 
*  Skakels na ander webwerwe oor die Morawiese kerk
Towerkrag

**Towerkrag** in die okkultisme is die vermoë om toegang te kry tot die een of ander bonatuurlike krag wat nie normaalweg beskou word as 'n menslike vermoë nie. Met towerkrag probeer iemand om die natuur te onderwerp aan die wil van die mens en dit word gedefinieer as: "Die kuns en wetenskap om verandering te bewerkstellig in samewerking met wilskrag". Metodes en tegnieke word ondersoek wat lei tot bewustelike evolusie deur die rig van energie en om bewustelik toegang te kry tot vermoëns soos intuïsie, inspirasie en kreatiewe verbeelding. 

Die idee van towerkuns is dat die wêreld bestaan uit subtiele energie wat gerig kan word om verandering te bewerkstellig. 'n Groot fokus word dus geplaas op die gedissiplineerde ontwikkeling van verstand, wilskrag en bewussynsvlakke. Towerkuns vereis as basis 'n gebalanseerde lewe met 'n stabiele en geïntegreerde karakter. 'n Groot klem word dus geplaas op die ontwikkeling van 'n individu. 

Towerkrag gaan baiemaal gepaard met rituele, simboliek asook towerspreuke om die towerkragte te manipuleer.

Voorbeelde van towerkrag is:
* Astrale projeksie
* Onsigbaarheid
* Om deur vaste strukture te beweeg.
* Telepatie
* Telekinese
* Die beweeg van voorwerpe sonder om fisiek daaraan te raak. 
* Die vermoë om met diere te kommunikeer
* Die heling van siektes
* Vormverandering
* Alchemie

Towerkuns word onderskei van kulkuns, wat te doen het met oëverblindery waardeur die towenaar die gehoor mislei met goed beplande truuks. Kulkuns word gewoonlik as vermaak aangebied.
Besigheidsprosesontwerp

**Besigheidsprosesontwerp** fokus op die uitrol, implementering en meting van nuut- of herontwerpte besigheidsprosesse en die voortdurende verbetering van besigheidsprosesse as 'n stelsel, ten einde 'n kwantum sprong te kry,in waardetoevoeging en besigheidsprestasie, om sodoende kompeterendheid en winsgewendheid te verhoog. 

Besigheidsprosesontwerp poog om nuwe ontwikkelings in besigheidsmetodiek en tegnologie te benut ten einde:
* Werkvloei te versnel
* Besigheidsbesluitneming te verbeter
* Produktiwiteit te verhoog
* Klanttevredenheid te verhoog
* strategiese belyning te kry 
* die betroubaarheid van besigheidsprosesse te verhood
* verwydering van bottelnekke in die proses

Besigheidsprosesontwerp is die deeglike en volledige ontwikkeling en implementering van 'n nuwe konsepsuele besigheidsmodel sonder enige toegewing van die veranderinge wat nodig is vir die langtermyn oorlewing van die besigheid. Besigheidsprosesse word herontwerp gesamentlik met die stelsels, belydsraamwerke en organisatoriese strukture wat die prosesse ondersteun. Besigheidprosesontwerp implementeer 'n stel besigheidsveranderingsinitiatiewe wat gesamentlik 'n bepaalde verbetering teiken in 'n besigheidprestasie element. Die verbetering in besigheidsprestasie is gewoonlik fundamenteel, meetbaar en kwantifiseerbaar. Besigheidsprosesontwerp teiken verbeterings in aspekte soos:
* koste
* kwaliteit
* diensvlakke
* spoed
* tyd tot markvoordeel

Besigheidsprosesontwerp word ondersteun deur besigheidsprosesbestuur.
Lys van jazz-trompetspelers

Die volgende is 'n alfabetiese lys van jazz-trompetspelers.

## A
## B
## C
## D
## E
## F
## G
## H
## I-J
## K
## L
## M
## N-O
## P
## R
## S
## T-Z
## Verwysings 
## Eksterne skakels 
*Jazz trumpeters of the Swing era
*[ All Music: Jazz section]
*Down Beat artist profiles and articles
Kalmarunie

Die **Kalmarunie** (Deens, Noors en Sweeds: *Kalmarunionen*; Fins: *Kalmarin unioni*; Yslands: *Kalmarsambandið*; Latyn: *Unio Calmariensis*) het die drie koninkryke van Denemarke, Noorweë en Swede in 1397 onder een monarg verenig. Die lande het hulle soewereiniteit maar nie hulle onafhanklikheid prysgegee nie. Sweedse ontevredenheid oor die Deense gesentraliseerde bestuur het dan ook gelei tot konflik wat sou lei tot die uitmekaarval van die unie in 1523.

Die personeleunie is gevorm deur die koningin Margrethe I van Denemarke (1353–1413) in die Sweedse stad Kalmar, aan die Deense grens, nadat Deense en Sweedse troepe die Sweedse koning, Albert van Mecklenburg verslaan het. Koningin Margrethe I kon haar neef Erik van Pommere op die Noorse troon kry, wie vervolgens tot koning verklaar word van eweneens albei ander lande. Margrethe I beloof om die politieke invloedvoorregte van die adel te beskerm in haar unie, maar koning Erik wou die monargie versterk.

## Konflik 
Die Swede was nie tevrede met die verskillende Deense oorloë, wat Sweedse uitvoer van produkte (veral yster), belemmer het nie. Desentralisasie van mag in Denemarke het ook ongelukkigheid veroorsaak. Die unie verbrokkel in die jaar 1430 tot op die punt van 'n gewapende opstand. Erik word in 1438–1439 onttroon, en opgevolg deur Christoffel van Beiere. In die magvakuum na Christoffel se dood in 1448 verkies Swede Karel VIII van Swede tot koning, wat die volgende jaar ook tot koning van Noorweë verkies word. Denemarke verkies egter Christiaan I van Denemarke tot koning, en wou hulle troon nie sommer prysgee nie. Die volgende sewentig jaar sou oorloë tussen Swede en Denemarke die unie oorheers.

Na die suksesvolle herowering van Swede deur Christiaan I van Denemarke en die Bloedbad van Stockholm in 1521 begin Swede nog 'n opstand. Gustav I van Swede verklaar egter Swede onafhanklik op 6 Junie 1523 na sy kroning, en hef die unie finaal op.

## Epiloog 
Die laaste strukture van die Kalmarunie bly bestaan tot 1536, toe Denemarke Noorweë eensydig tot 'n Deense provinsie verklaar. Noorweë behou aparte instellings en sy eie regsstelsel, maar hulle oorsese besittings (Ysland, Groenland en die Faroëreilande) word Deense kroonbesit. In 1814 is die koning van Denemarke–Noorweë egter verplig om Noorweë aan die koning van Swede te oorhandig, wat die begin was van die nuwe personeleunie van Swede–Noorweë.

Die Kalmarunie sou vir 500 jaar die laaste militêre alliansie wees wat al die Skandinawiese lande behels het. Sedert die toetrede van Finland en Swede tot die NAVO in onderskeidelik 2023 en 2024 is al die Skandinawiese lande weer lede van dieselfde militêre alliansie, met Denemarke, Noorweë en Ysland wat in 1949 stigtingslede van dié organisasie was.

## Notas 
## Verwysings 
## Bronnelys 
*  

## Eksterne skakels
Georg Schmidt

duimnael|220px|regs|Georg Schmidt.

**Georg Schmidt** (30 September 1709 – 2 Augustus 1785) was 'n Duitse sendeling wat deur die Morawiese kerk gestuur is om die evangelie aan die Koi mense te verkondig. Hy is op 30 September 1709 in Kunewalde (Morawië) gebore en sterf op 2 Augustus 1785 in Niesky in der Oberlausitz (Duitsland).

Hy het Genadendal in 1738 gestig nadat hy hom op die 23 April 1738 in die Baviaanskloof gevestig het.

## Eksterne skakels 
* http://www.viewoverberg.com/Genadendal.asp 
* http://www.museums.org.za/genadendal/ 
* Dorpe van die Overberg: Genadendal
Tydlyn vir biologie en organiese chemie

Die tydlyn vir biologie en organiese chemie sluit die volgende gebeure in.

* 1951- Die Hongaarse Bioloog Ludwig von Bertalanffy brei algemene stelselteorie uit om biologiese stelsels in te sluit, waarna stelselteorie tot gewildheid bevorder is deur 'n elektriese ingenieur, Lofti Zadeh
Algoritme

duimnael|regs|Beeld van Dinic se algoritme
'n **Algoritme** is 'n eindige stel instruksies wat 'n sekere taak uitvoer. Die instruksies kan die toestand van 'n stelsel verander vanaf die oorspronklike toestand, na 'n voorspelbare eindtoestand. Algoritmes kan gewoonlik geïmplementeer word met 'n rekenaarprogram, en word dus gereeld geassosieer met rekenaarwetenskap, alhoewel algoritmes ook gebruik word om oplossings vir probleme te beskryf sonder dat rekenaars betrokke is.

Belangrike konsepte by algoritmes is onder andere:
* Sekwensie (die opeenvolging van instruksies)
* Herhaling
* Keuse (voorwaardelike uitvoer van instruksies)

Algoritmes moet nie verwar word met rekenaarprogramme nie. 'n Algoritme *beskryf* die oplossing vir 'n probleem, terwyl 'n rekenaarprogram die *implementasie* van die oplossing is in een of ander programmeertaal.

## Sien ook 
* Vloeikaart
* Datastruktuur
Bouveteiland

duimnael|links|Ligging van die Bouvet-eiland in die suidelike Atlantiese Oseaan
duimnael|links|Kaart van die Bouvet-eiland
**Bouveteiland** (Noors: *Bouvetøya*) is 'n eiland geleë op 54˚26'SB, 3˚24'OL in die suidelike Atlantiese Oseaan. Die klein eiland behoort aan Noorweë en is eintlik 'n vulkaanpiek bedek met 'n permanente yslaag. Dit is onbewoon en dien amptelik as meteorologiese stasie.

Die eiland is in 1739 ontdek deur die Franse vlootoffisier Jean-Baptiste Bouvet de Lozier. In 1825 word die eiland vir die eerste keer deur Brittanje opgeëis. In 1927 neem die Nore dit in en die jaar daarop sien die Engelse van hulle eis af. In 1971 word Bouvet en die omringende water tot natuurreservaat verklaar.

Bouvet skep vir 'n onbewoonde eiland relatief bogemiddelde belangstelling vanweë sy eie Internet-domeinnaam. Dit is ".bv" en word beheer deur Noorweë, maar daar kan niks daarop geregistreer word nie. Baie internettoepassings bied nogtans die moontlikheid om **Bouvet** as landkeuse te kies.

Die stormbandpikkewyn en die witstormvoël leef en broei op die eiland.

## Eksterne skakels 
* Bouvet Island, the CIA World Factbook
Chanson de geste

[duimnael|350px|Die agt fases van die [Rolandslied in een prent.]]

Die **Chansons de geste** ( *ridderromans*) is oorwegend Franstalige heldegedigte wat oor die *geste* (heldedade) van geskiedkundige of legendariese ridders handel. Gewoonlik word die hoofkarakters se dade as voortreflike voorbeelde van ridderlikheid beskryf. Die vroegste bekende Chansons de geste is aan die vooraand van 'n slag aan die leërs voorgedra soos byvoorbeeld die Rolandslied wat as aanmoediging vir Willem die Veroweraar en sy soldate gedien het voordat hulle in die slag van Hastings geveg het. Later is die Chansons ook tydens belangrike plegtighede aan die howe voorgedra.

Digters het die vroeë heldegedigte mettertyd uitgebrei. Die gewildste onderwerpe is die vroeë Karolingiese geskiedenis, die kruistogte, die Newelingetyd en historiese persoonlikhede. In die 12de en 13de eeu is die meeste bewerkings voltooi.
Botniese Golf

duimnael|links|Ligging van die Botniese Golf in die Oossee.
Die **Botniese Golf** (Fins: *Pohjanlahti*, Sweeds: *Botniska viken*) is die noordelikste gedeelte van die Oossee. Dit is geleë tussen Finland se weskus en Swede se ooskus. In die suide van die golf is die Åland-eilande en die Ålandsee geleë. Opmerklik van die seegebied is dat die soutvlak skerp daal na die Noorde. In die Suide is die water die gewone brak water van die Oossee, maar in die Noorde is die soutvlak so laag dat mens nie die sout in die water kan proe nie en baie varswatervisse daarin floreer.

Sommige historici meen dat die 9de eeuse Wiking Ottar van Hålogaland na die Botniese Golf verwys het, toe hy in sy reisverhale na die *Cwensee* (9de eeu) verwys het. Dit is ook moontlik dat die 15de eeuse Deense geograaf Claudius Claussön Swart se *Mare Gotticus* (15de eeu) na die Botniese Golf verwys.

## Eksterne skakels
Gotland

duimnael|links|Kaart van Gotland
**Gotland** is 'n eiland in Swede. Met 'n lengte van 125&nbsp;km en 'n breedte van 55&nbsp;km en 'n oppervlakte van 2994&nbsp;km² is dit ook die grootste eiland in die land. Die hoofstad van die eiland is Visby, wat ook algemeen bekend staan as die *Rosestad* as gevolg van die baie rose wat daar groei.

Gotland is geleë in die Oossee, sowat 50&nbsp;km ten suide van Stockholm. Vanuit die stad is daar 'n gereelde veerpontdiens.

Die eiland staan bekend vir sy vele brûe, ruïnes en ou dorpe. Die eiland bestaan uit kalksteen en sy natuur vertoon groot verskeidenheid met onder andere dennewoude, strande, druipsteengrotte en rotsformasies. Die klimaat op Gotland is matig; die eiland het ook meer sonligure as die vasteland van Swede. Toerisme is die belangrikste bron van inkomste op die eiland.

## Simbole 

Gotlands län vapenflagga.svg|Amptelike Vlag van Gotland
Flag of Gotland.svg|Nie-amptelike Vlag van Gotland
Gotland vapen.svg|Wapen van Gotland

## Eksterne skakels 
* Gotland inligting
Saaremaa

Die Estiese eiland **Saaremaa** is op een na die grootste eiland in die Oossee met 'n oppervlakte van 2&nbsp;673 vierkante kilometer groot en 'n bevolking 40&nbsp;312 mense. Sowat 16&nbsp;000 van Saaremaa se inwoners woon in die hoofdorp Kuressaare. Die naam van die eiland beteken niks meer as 'eiland' nie en dit geld ook vir die Sweeds/Duitse naam *Ösel*.

[duimnael|links|150px|Kaart van die [Estland|Estniese argipel (Saaremaa en Hiiumaa)]]
duimnael|links|250px|Die kratermeer van Kali
Saaremaa is dig bebos. Kenmerkend van die plantlewe is die talryke jenewerstruike. Die kus is baie gevarieerd met steil rotse in die noorde by Panga en klipstrande in ander gebiede.
Kultuurhistories het Saaremaa baie aan te bied. Die hoofdorp Kuressaare het rondom  'n biskopsburg ontstaan en is vanouds bekend as kuuroord. Baie van die dorpies op Saaremaa het baie ou kerke (onder meer: Valjala, Karja, Pöide, Kaarma) wat ook 'n verdedigingsfunksie gehad het. Naby die stad Karja kan nog vyf windmeule besigtig word wat op 'n heuwel geleë is. Nog in die vroeë 20ste eeu het elke dorp op Saaremaa oor 'n soortgelyke windmeuleheuwel beskik. Die vyf meule in Karja se hoë fondamente is op stene gebou; hul boustyl lyk baie op dié van vroeë Europese windmeule.

'n Opvallende aantreklikheid van Saaremaa is die kratermeer van Kaali in die ooste van die eiland, wat 'n deursnee van vyftig meter het en aan die begin van die eerste millennium v.C. ontstaan het as gevolg van 'n meteorietinslag. Dit is die beste bereikbare meteorietkrater in Europa.

Die eiland het 'n vaste verbinding met die naburige Muhu, waarmee dit saam een distrik vorm. Muhu is vanuit die Estiese hawe Virtsu bereikbaar. Daar is ook is 'n bootverbinding met Hiiumaa, wat ten noorde van Saaremaa geleë is. Pogings om veerbootdienste vanuit Letland en vanaf Gotland in die lewe te roep het tot dusver (2002) misluk.

## Simbole 

Saaremaa lipp.svg|Vlag van Saaremaa
Saaremaa vapp.svg|Wapen van Saaremaa

## Verwysings
Hiiumaa

**Hiiumaa** is op een na grootste eiland van Estland. Dit is 1024&nbsp;km2 groot en het 12&nbsp;000 inwoners. Dit is noord van die groter Saaremaa in die Oossee geleë. Die hoofdorp is Kärdla aan die noordkus, wat ook die hoofstad van die provinsie (*maakond*) Hiiumaa is. Die eiland, wat in Duits en in  Sweeds *Dagö* heet, vorm 'n geheel met die kleiner Kassari, wat deur middel van twee walle met Hiiumaa verbind is.

[duimnael|links|150px|Kaart van die [Estland|Estniese argipel (Saaremaa en Hiiumaa)]]
Hiiumaa is ook relatief dig bebos en dunbevolk. Die meeste inwoners woon in die dorpies langs die kus. Die hoogste punt op die eiland (68,5 m) lê op die westelike skiereiland Kopu, waar mens ook die vernaamste besienswaardigheid van Hiiumaa vind: 'n vyftiende-eeuse vuurtoring.

Hiiumaa is armer aan kultuurhistoriese besienswaardighede as die buureiland Saaremaa. Daar is een veertiende-eeuse kerk in Pühalepa. Hiiumaa speel wel 'n opmerklike rol in die Estiese musiekgeskiedenis: sowel die vroeë twintigste-eeuse komponis Rudolf Tobias as die teenwoordige buite Estland ruim bekende Erkki-Sven Tüür is daar gebore. Bowendien speel die dorpie Reigi 'n hoofrol in Estland se bekendste opera, *Die pastoor van Reigi* van Eduard Tubin.

Hiiumaa het 'n lughawe en het veerbootverbindings met Rohuküla op die vasteland en in die somer ook met Saaremaa.

## Simbole 

Hiiumaa lipp.svg|Vlag van Hiiumaa
Hiiumaa vapp.svg|Wapen van Hiiumaa

## Beelde 

Tahkunan majakka.jpg
Lammashaka.JPG
Talo Tammelan kylässä.JPG
Sorven museo.JPG
Öland

duimnael|links|upright|Kaart van Öland

**Öland** is 'n eiland in die Oossee. Teen 1 342&nbsp;km² is dit die tweede grootste eiland wat aan Swede behoort, na Gotland. Dit is deel van die Kalmar Län.

Dit is die eiland van die:
* Oelandia, of *Öland* — 'n historiese Provinsie van Swede
* Ölands Län, — 'n voormalige administratiewe en polititiese subafdeeling (län) van Swede
* Borgholm Munisipaliteit, of *Borgholms kommun* — 'n huidige Munisipaliteit van Swede
* Mörbylånga Munisipaliteit, of *Mörbylånga kommun* — 'n huidige Munisipaliteit van Sweden

## Simbole 

Flag of Oland.svg|Nie-amptelike Vlag van Öland
Öland vapen.svg|Wapen van Öland
Kattegat

[duimnael|links|200px|[Skagerrak en die Kattegat.]]
Die **Kattegat** (Deens: [ˈkʰad̥əɡ̊ad̥]) of **Kattegatt** (Sweeds: [ˈkatːɛˈɡatː]) is 'n baai van die Noordsee en vorm die seestraat tussen Denemarke en Swede. Dit maak deel uit van die verbinding tussen die Noord- en die Oossee wat deur die Skagerrak, die Kattegat en die Sont gevorm word.

Riviere wat in die Kattegat uitmond, is die Göta älv by Gotenburg saam met die Lagan, Nissan, Ätran en Viskan uit die provinsie Halland aan die Sweedse kant, en die Gudenaa uit Jutland in Denemarke.

Die hoofeilande van die Kattegat is Samsø, Læsø en Anholt, waar die laaste twee, na aanleiding van hulle droë somerklimaat, as die Deense woestyngordel bekend staan.

Die naam Kattegat kom van die Nederlandse en Nederduitse woorde *kat* en *gat*. Dit verwys na Middeleeuse navigasie, waar kapteins na die gebied verwys het as so nou soos 'n kattegat – 'n opening waardeur net 'n kat kan kom, aangesien daar heelwat vlak gebiede in die omgewing is wat navigasie bemoeilik.

## Geskiedenis
thumb|240px|links|Die Hovs Hallar-natuurreservaat in Swede.

Beheer oor die Kattegat, en toegang daartoe, was belangrik deur die hele geskiedenis van internasionale seevaart. Tot met die voltooiing van die Eiderkanaal in 1784 was die Kattegat die enigste seeroete in en uit die Balkanstreek. Van 1429 af het die Deense koningshuis – en later die staat Denemarke – munt geslaan uit tolgeld wat betaal moes word om deur die Sont te vaar, terwyl Kopenhagen skuiling, handel, herstelgeriewe en beskerming teen seerowery gebied het. Die belasting is eindelik in 1857 opgehef.

## Dierebeskerming
Vanweë die swaar seeverkeer en baie kusdorpe is die Kattegat, as deel van die Oossee, in 2006 aangewys as 'n gebied met swaelemissiebeheer. Op 1 Januarie 2016 is die perk op swael in brandstof tot 0,1% verlaag. Verskeie groot dele van die Kattegat is onder beskermingsregulasies. Groot dele is belangrik vir die broei en weiding van voëls, visse en seesoogdiere.

## Verwysings
## Eksterne skakels
Skagerrak

[duimnael|links|Skagerrak en [Kattegat]]
Die **Skagerrak** (Deens: [ˈsɡ̊æɪ̯ˀɐʁaɡ̊]; Noors: [ˈskɑːɡərɑk]; Sweeds: [ˈskɑːɡərak]) is 'n gedeelte van die Noordsee, wat begrens word deur Denemarke (Jutland) in die suide, Noorweë in die noorde en Swede (Bohuslän) in die ooste.

In die suidooste is die Skagerrak verbind met die Kattegat, waarlangs die Sont en vervolgens die Oossee bereik kan word. By die plek waar Skagerrak en Kattegat mekaar ontmoet (Grenen, tewens die noordelikste punt van Denemarke) is die vissersdorp Skagen geleë, waaraan die see sy naam ontleen.

Die Slag van Jutland tussen die Duitse en Britse vlote, een van die grootste seegevegte van die Eerste Wêreldoorlog, het hier op 31 Mei 1916 plaasgevind.

## Sien ook 
* Skandinawië

## Eksterne skakels
Titanic (dubbelsinnig)

**Titanic** kan na een van die volgende verwys:

* RMS *Titanic* — die passasierskip wat in 1912 gesink het.
* *Titanic* (rolprent) — een van verskeie rolprente oor hierdie skip.
Terri Schiavo

**Theresa Marie Schiavo** (3 Desember 1963 - 31 Maart 2005), algemeen bekend as **Terri Schiavo** (uitgespreek *SJIE-wô*), was 'n Amerikaanse vrou vanuit St. Petersburg, Florida wat ernstige breinskade opgedoen het ná 'n hartaanval op 25 Februarie 1990, wat aangewakker is deur bulimie.  Die pogings van Schiavo se man om haar gastriese voedingsbuis te verwyder het 'n hewige debat ontketen oor bio-etiek, genadedood, wettige voogskap, federalisme en burgerlike regte. Op Vrydag, 18 Maart 2005 is haar voedingsbuis onder hofbevel verwyder en sy sterf op 31 Maart 2005. Sonder ingryping het dit tot haar dood deur dehidrasie ly. Die gebrek aan waterinname veroorsaak 'n elektrolietwanbalans wat tot 'n hartaanval (myokardiale infarksie) lei, wat op sy beurt tot hartstilstand lei wat die dood veroorsaak. Neuroloë is van mening dat dit heel moontlik pynloos sal wees, gegewe Schiavo se fisieke toestand.

Om die buis te vervang sal twee ure verg om haar te vervoer vanaf die Pinellas Park sorghuis na 'n nabygeleë hospitaal, waarna 'n operasie en 'n aantal dae se hospitalisasie benodig sal word om haar elektrolietbalans se herstel. 

Michael Schiavo, Mev. Schiavo se man en wettige voog, hou voor dat hy sy vrou se wense uitvoer deur haar nie lewendig te hou in haar huidige toestand nie. Mev. Schiavo se ouers, Bob en Mary Schindler, asook hulle kinders, trek Mnr. Schiavo se posisie in twyfel, en argumenteer dat Terri reageer op stimuli en in geen ongemak verkeer nie, asook dat sy nie sou wou doodgaan nie. Die howe wat hierdie saak aangehoor het, het almal uitsprake in Mnr. Schiavo se guns gelewer, maar haar ouers het appèl aangeteken teen al die besluite en probeer om die verbod op lewensondersteuning te verhoed.

Een van die resultate van hierdie saak is dat Amerikaners 'n groter belangstelling in lewende testamente toon. Regskenners is van mening dat die hele hofgeveg verhoed kon word indien Schiavo haar wense korrek gedokumenteer het voor haar ineenstorting.

## Verwysings
Douglas MacArthur

**Douglas MacArthur** (26 Januarie 1880 – 5 April 1964) was 'n Amerikaanse generaal tydens die Meksikaanse Rewolusie, die Eerste Wêreldoorlog, die Tweede Wêreldoorlog en die Korea-oorlog.
Monsieur Ibrahim et les fleurs du Coran

**Monsieur Ibrahim et les fleurs du Coran** (2003, Afrikaans **Meneer Ibrahim en die blomme van die Koraan**) is op die gelyknamige boek deur die Franse skrywer Éric-Emmanuel Schmitt gebaseer.

Die regisseur François Dupeyron skep met sy film 'n pleidooi vir verdraagsaamheid en 'n inleiding tot die filosofie van die soefisme. Omar Sharif ontvang vir sy rol die toekenning César en die prys vir die beste hoofrolspeler by die filmfees van Venesië.

Moïses (genoem Momo, Pierre Boulanger) is 'n jong Joodse seun wat teen die einde van die vyftigerjare in die agterbuurte van die Paryse Bloustraat grootword. Die seun kry hoegenaamd geen liefde van sy depressiewe vader nie, en sy enigste vermaak is om met die prostitute van sy straat te vry. Om dit te kan bekostig, steel hy gereeld iets in die kruidenierswinkel van Meneer Ibrahim (Omar Sharif), 'n Turkse immigrant wat as die "Arabier" bekend staan. Ibrahim duld die diefstalle stilletjies en begin om die seun iets oor die geheime van geluk te leer. Momo leer dinge soos hoe om aan Brigitte Bardot 'n peperduur botteltjie sodawater te verkoop of wat 'n glimlag kan bewerkstellig.  Vir Meneer Ibrahim is die Koran 'n bron van geluk en wysheid. Ná die selfmoord van Momo se vader, neem Ibrahim Momo as sy seun aan. Hy koop 'n sportkar en Momo vergesel hom dwarsdeur Europa sodat Meneer Ibrahim nog 'n keer sy Turkse vaderland kan sien.

## Eksterne skakels 
*Meneer Ibrahim en die blomme van die Koran by die *Internet Movie Database*

## Verwysings
Jutland

250px|regs| Jutland Skiereiland

**Jutland** (Deens: *Jylland*, Duits: *Jütland*) is 'n skiereiland. Die noordelike deel daarvan behoort aan die Deense streke Noord-Jutland, Midde-Jutland en Suid-Denemarke, en die suidelike deel daarvan vorm die Duitse deelstaat Sleeswyk-Holstein. In die weste grens dit aan die Noordsee, in die noorde aan die Skagerrak, in die noordooste aan die Kattegat en in die ooste aan die Deense eilande en die Oossee.

Die land is taamlik plat, met lae heuwels en veengrond. Dit het 'n oppervlak van 29&nbsp;775km2 en 'n bevolking van 2&nbsp;491&nbsp;852 (2004).

Die suidelike gedeelte vorm Sleeswyk-Holstein, waarvan die besit afwisselend Deens en Duits was. Die laaste wysiging het ná die Eerste Wêreldoorlog plaasgevind, toe deur 'n volksstemming 'n deel van Sleeswyk na Denemarke oorgegaan het. 

Jutland kry sy naam van die Jutte, 'n Germaanse volkstam, wat in die 5de eeu hulleself in die gebied gevestig het.

Stede in Jutland:
* Århus
* Aalborg
* Esbjerg
* Randers
* Kolding
* Vejle
* Horsens

## Seeslag van Jutland 
Jutland se naam sal altyd onthou word vir die groot seeslag wat naby plaasgevind het tydens die Eerste Wêreldoorlog toe die Britse *Grand Fleet* slaags geraak het met die Duitse *High Seas Fleet* op 31 Mei 1916.
Walt Whitman

**Walter "Walt" Whitman** (* 31 Mei 1819 in West Hills, New York; † 26 Maart 1892 in Camden, New Jersey) was 'n Amerikaanse digter, essayis en joernalis. As humanis het hy deel uitgemaak van die oorgang tussen transendentalisme en literêre realisme sodat sy werke albei genres weerspieël. Whitman word beskou as een van die mees invloedryke digters in die Amerikaanse literêre geskiedenis, en na hom word dikwels verwys as die "vader van vrye vers". 

Hy is veral bekend vir sy digbundel, *Leaves of Grass*, wat hy in 1855 gepubliseer het om die gemiddelde persoon bekend te stel aan digkuns. Hy het verskeie ander digters ná hom beïnvloed om nuut te kyk na digkuns styl en onderwerp. Sy literêre werk was in sy leeftyd nogtans omstrede - so ook sy *Leaves of Grass* wat vanweë sy onbeskaamde seksualiteit as aanstootlik beskryf is. Whitman het dié digbundel tot met sy afsterwe in 1892 uitgebrei en hersien.

Walt Whitman het as joernalis gevorder tot redakteur van die nuusblad *Daily Eagle*, maar het die werk verloor as gevolg van sy politieke uitgesprokenheid. Whitman is geken as 'n komplekse mens wat 'n letterkundige persoonlikheid gebou het gedurende sy lewensloop deur veral gebruik te maak van fotografie, wat 'n relatiewe nuwe medium in sy leeftyd was.

Teen die einde van sy lewe het Whitman 'n beroerte gehad, en hy het vervolgens na Camden in New Jersey verhuis. Hier het sy gesondheidstoestand versleg. Hy is op die ouderdom van 72 oorlede, en 'n groot aantal mense het sy begrafnis bygewoon. 

Naas sy digkuns wek ook Whitman se seksualiteit steeds belangstelling. Alhoewel die debat daaroor voortgaan, word die digter se gevoelens en attraksies gewoonlik as homo- of biseksueel beskryf. Sy biograwe huldig nietemin nog uiteenlopende menings oor Whitman se seksuele verhoudings en die rol wat mans in sy lewe gespeel het.

Whitman het hom sy lewe lank met politiek besig gehou. Hy het die *Wilmot Proviso* ondersteun en was gekant teen die uitbreiding van slawerny. Sy digkuns impliseer die gelykheid van rasse, en Whitman het een keer vir die afskaffing van slawerny gepleit. Later het hy die anti-slawernybeweging egter as 'n bedreiging vir die demokratiese stelsel beskou. 

Sy lewe het Jan Christian Smuts beïnvloed om die gedagte van holisme te ontwikkel wat bygedra het tot die ontwikkeling van stelselteorie.

## Verwysings 
## Eksterne skakels 
* Yahoo Education - Walt Whitman
Fraktaalmeetkunde

duimnael|regs|300px|Stappe om 'n Von Koch-kurwe te maak, 'n voorbeeld van 'n fraktaal.

**Fraktaalmeetkunde** of verdelingsmeetkunde is die meetkunde wat die graad van onreëlmatigheid meet van bepaalde tipes onreëlmatige vorms. Die term fraktaal word afgelei van latynse begrip *fractus* wat die oppervlak van 'n gebreekte steen aandui. 'n Fraktaal word gesien as 'n vorm wat geheel en al onreëlmatig is en waarvan dieselfde graad van onreëlmatigheid figureer op alle skale van waarneming. Dus 'n fraktaalvorm lyk dieselfde ongeag van hoe naby of van hoe vêr die vorm van die waarnemer is. 

In effek beteken dit dat 'n waarneming van 'n gedeelte van 'n fraktaalstelsel ekwivalent is aan die waarneming van die stelsel as geheel. Fraktaalmeetkunde het getoon dat daar tog 'n patroon van orde bestaan in 'n sisteem van wanorde. Fraktaalmeetkunde het baie bygedra tot die ontwikkeling van wiskunde, stelselteorie en chaosteorie. Sedertdien is daar gevind in die natuurwetenskap en biologie dat fraktaalpatrone orals in die natuur bestaan. 

Benoit Mandelbrot het die veld van fraktaalmeetkunde ontwerp gedurende die 1970's en het die term fraktaal in 1975 die lig laat sien.
Benoît Mandelbrot

**Benoît Mandelbrot** (Warskou, 20 November 1924 - Cambridge, 14 Oktober 2010) was 'n Frans-Amerikaanse wiskundige. 

Hy is gebore as 'n Joodse Pool en is bekend vir sy bydrae tot wiskunde en chaosteorie, deur die ontwikkeling van die konsep van fraktaalmeetkunde. Hy publiseer in 1970 sy bevindings in 'n boek: *Fractals: forms, chance and dimensions* en later in 1977 'n meer afgeronde weergawe getiteld: *The fractal geometry of nature*. Mandelbrot het as 'n Franse wiskundige fisikus by die IBM firma gewerk toe hy begin het om fraktaalmeetkunde te ontwikkel. Mandelbrot het skynbaar die gedagte van fraktaalmeetkunde ontwikkel in 'n poging om geraas in telefoonkabels uit te skakel.
Anglo-Boereoorlog

Die **Anglo-Boereoorlog** of *Boereoorlog* (afgekort, ABO) is 'n benaming wat dikwels gebruik word vir die twee militêre konflikte tussen die Boere en die Britte in Suid-Afrika oor twee tydperke:

* 1880-1881: ook bekend as die Eerste Vryheidsoorlog
* 1899-1902: ook bekend as die Tweede Vryheidsoorlog

Lêer:Boers 1881.png|Boere besig om te veg (1881).
Lêer:Boercamp1.jpg|Vrouens en kinders in 'n konsentrasiekamp.
Lêer:LizzieVanZyl.jpg|Lizzie van Zyl, wat in die Bloemfontein-konsentrasiekamp oorlede is.
Santiago de Compostela

**Santiago de Compostela** (Galicies: [santiˈaɣo ðe komposˈtɛla], Kastiliaans: [sanˈtjaɣo ðe komposˈtela]) is die hoofstad van die outonome gemeenskap Galisië in noordwestelike Spanje, met 'n bevolking van 95&nbsp;671 in 2012. Die stad is sy oorsprong te danke aan die heilige plek van die apostel Sint Jakobus die Grote, wat nou die stad se katedraal is, en wat die eindbestemming vir pelgrims op die Jakobsweg, 'n gewilde Katolieke pelgrimstog wat in die 9de eeu ontstaan het, is. In 1985 is die stad se historiese sentrum as UNESCO-wêrelderfenisgebied gelys en in 2015 is die gebied uitgebrei.

## Toponiem 
duimnael|links|Santiago de Compostela
*Santiago* is die plaaslike Galiciese ewolusie van die Vulgêrlatyn *Sanctu Iacobu*, d.i., "Sint Jakobus". *Compostela* is volgens oorlewering afgelei van die Latyn *Campus Stellae*, d.i., "Sterreveld"; dit is egter onwaarskynlik dat die moderne *Compostela* onder normale ewolusie van Latyn na Galicies-Portugees kon ontstaan. Ander etimologieë lei die naam van Latyn *Compositum*, plaaslike Vulgêrlatyn *Composita Tella*, wat "begraafplaas" beteken, of eenvoudig van Latyn *Compositellam*, wat "die kalm een" beteken, af. Ander plekke in Galicië deel in hierdie toponiem, verwant aan *Compostilla* in die provinsie Léon.

## Eksterne skakels 
*   Amptelike UNESCO bladsy
Moslem

'n **Moslem** of **Moesliem** (Arabies: مُسلِم) is 'n aanhanger van die Islam-geloof. Die aanduiding kom van die Arabiese woord 'muslim' (مسلم), wat 'iemand wat homself oorgee (aan Allah)' beteken. Die wêreld tel 1,62 miljard Moslems (2009), oftewel 23 persent van die wêreldbevolking en daarmee die tweede belangrikste religie ná die Christendom. 80 tot 90 persent van die Moslems is Soenniete en 10 tot 20 persent Sjiïete. Die Islam is die belangrikste religie in die Midde-Ooste, in die Sahel, aan die Horing van Afrika en in Noord-Afrika. Afrika is die enigste kontinent met 'n Moslemse meerderheid (52,39%). China, die Balkan en Rusland het ook groot persentasies aan Moslembevolking. In Wes-Europa is die Islam die tweede belangrikste godsdiens ná die Christendom met 6 % van die totale bevolking.

[duimnael|links|*Biddende [Islam|Moslems in Kaïro*, skildery deur Jean-Léon Gérôme in 1865]]
Die grootste Moslemland is Indonesië met 12,7 %, gevolg deur Pakistan (11,0 %), Indië (10,9 %) en Bangladesj (9,2 %). Sowat 20 % van alle Moslems woon in Arabiese lande. In die Midde-Ooste is Turkye en Iran die twee nie-Arabiese lande met die grootste Moslembevolking en in Afrika is Egipte en Nigerië die twee lande met die hoogste Moslembevolking.

## Bevolkingstatistiek 
duimnael|links|400px|Moslems oor die wêreld.

## Verwysings 
## Bron 
* Die Islam#Demographics- en die List of countries by Muslim population-artikels in die Engelstalige Wikipedia.

## Eksterne skakels
Bronstydperk

duimnael|250px|links|’n Kraalhalssnoer uit die Bronstydperk (Muséum de Toulouse).
Die **Bronstydperk** is 'n tydperk in die geskiedenis wat daardeur gekenmerk word dat die mens met koper- en bronswerktuie eerder as met klipwerktuie begin werk het. Beskawings het begin vorm, mense het in stede begin saamwoon en skrif het as kommunikasiemiddel begin ontwikkel. Dit is die tweede van die drie tydperke waarin die vroeë geskiedenis van die mens onderverdeel word; dit val naamlik tussen die Steen- en Ystertydperk.

’n Antieke beskawing word as deel van die Bronstydperk beskou as hulle óf self brons vervaardig het deur koper te smelt en met tin, arseen of ander metale te meng, óf as hulle met bronsvervaardigende beskawings handel gedryf het om bronsvoorwerpe te kry. Brons is harder en duursamer as ander metale wat in dié tyd beskikbaar was, en dit het beskawings van die Bronstydperk ’n tegnologiese voorsprong gegee.

Hoewel aardyster algemeen voorkom, het die hoë smeltpunt daarvan, 1&nbsp;538&nbsp;°C, dit tot die einde van die tweede millennium&nbsp;v.C. buite bereik van algemene aanwending geplaas. Vanweë tin se lae smeltpunt van 231,9&nbsp;°C en koper se relatief lae gemiddelde smeltpunt van 1&nbsp;085&nbsp;°C kon die mense van die Neolitikum daarmee werk – die droogoonde van omstreeks 6000&nbsp;v.C. kon tot temperature van meer as 900&nbsp;°C verhit word. 

Hoewel die Ystertydperk gewoonlik op die Bronstydperk gevolg het, het die Ystertydperk in sommige gebiede, soos Afrika suid van die Sahara, so vroeg as 2500&nbsp;v.C. begin. Dit was nie nodig om yster met 'n ander en soms skaars metaal te leger 'n duursame produk te verkry nie.

Kulture van die Bronstydperk het skrif op verskillende maniere ontwikkel. Volgens argeologiese bewyse het kulture in Mesopotamië (wigskrif) en Egipte (hiërogliewe) die vroegste praktiese skryfstelsels ontwikkel. 

## Groot beskawings van die Bronstydperk 
*Sumeries 3400 v.C.
*Egipties 3050 - 322 v.C.
*Minoïes 2500 - 1400 v.C.
*Indus 2600 - 2000 v.C.
*Hetities 1750 - 1200 v.C.
*Babilonies 1782 - 1595 v.C.
*Shang-Chinees 1600 - 1027 v.C.
*Miceens 1500 - 1300 v.C.
*Zhou-Chinees 1027 - 256 v.C.
*Fenisies 1000 - 574 v.C.
*Olmek 1000 - 600 v.C.
*Chavin 1000 - 200 v.C.
*Etruskies 900 - 100 v.C.
*Assiries 883 - 612 v.C.

## Verwysings
## Skakels
Eilande van Nieu-Seeland

Die volgende eilande val binne Nie-Seelandse kusgebied, of word deur Nieu-Seeland beheer:

* Alderman Eilande 
* Anchorage Eilande 
* Arapawa Eilande 
* Bench Eilande 
* Big South Cape Eilande 
* The Brothers 
* Cavalli Eilande 
* Chalky Eilande 
* Codfish Eilande/Whenuahou 
* Cuvier Eilande 
* D'Urville Eilande 
* Dragon Eilande 
* Goat Eilande 
* Great Barrier Eilande/Aotea 
* Green Eilande 
* Hen and Chicken Eilande 
* Hauturu/Little Barrier Eilande
* Kapiti Eilande 
* Kawau Eilande
* Makaro/Ward Eilande 
* Mana Eilande 
* Matakana Eilande 
* Matiu/Somes Eilande 
* Maud Eilande/Te Hoiere 
* Mayor Eilande/Tuhua 
* Mercury Eilande 
* Motiti Eilande 
* Motukawao Eilande 
* Motutapu Eilande
* Native Eilande
* Noble Eilande 
* Open Bay Eilande 
* Pearl Eilande 
* Ponui Eilande 
* Poor Knights Eilande 
* Portland Eilande 
* Quail Eilande 
* Rabbit Eilande 
* Rakino Eilande 
* Rangitoto Eilande 
* Resolution Eilande 
* Ruapuke Eilande 
* Saint Martin/Quarantine Eilande 
* Secretary Eilande 
* Slipper Eilande 
* Stephens Eilande/Takapourewa 
* Stewart Eilande/Rakiura 
* Three Kings Eilande 
* Tiritiri Matangi Eilande 
* Titi/Muttonbird Eilande 
* Ulva Eilande
* Waiheke Eilande 
* Whakaari/White Eilande 
* Whale Eilande 
* Whanganui Eilande 
* White Eilande, Otago